ΠΡΠΤΗ ΟΔΗΓΊΑ ΤΗΣ ΕΠΙΤΡΟΠΉΣ τῆς 26ης Ἰουλίου 1979 περί καθιερώσεως κοινοτικῶν μεθόδων ἀναλύσεως γιά τόν ἔλεγχο ὁρισμένων σακχάρων πού προορίζονται γιά ἀνθρώπινη διατροφή (79/786/ΕΟΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Ἔχοντας ὑπόψη: τή συνθήκη περί ἰδρύσεως της Εὐρωπαϊκῆς Οἰκονομικῆς Κοινότητος, τήν ὁδηγία 73/437/ΕΟΚ τοῦ Συμβουλίου, τῆς 11ης Δεκεμβρίου 1973, περί προσεγγίσεως τῶν νομοθεσιῶν τῶν Κρατῶν Μελῶν σχετικά μέ ὁρισμένα σάκχαρα πού προορίζονται γιά ἀνθρώπινη διατροφή (1), καί κυρίως τό ἄρθρο 11, Ἐκτιμώντας: ὅτι τό ἄρθρο 11 τῆς ἀνωτέρω ὁδηγίας προβλέπει ὅτι ή σύνθεση ὁρισμένων σακχάρων ἐλέγχεται σύμφωνα μέ τίς κοινοτικές μεθόδους ἀναλύσεως· ὅτι πρέπει νά θεσπισθεῖ μία πρώτη σειρά μεθόδων, γιά τίς όποῖες μπόρεσαν νά ἀχθοῦν εἰς πέρας οἱ σχετικές μελέτες· ὅτι ἡ μέθοδος προσδιορισμοῦ τοῦ τύπου τοῦ χρώματος γιά τή ζάχαρη ἡ λευκή ζάχαρη καί τήν ὑπέρλευκη ζάχαρη, ἡ μέθοδος προσδιορισμοῦ τῆς τέφρας (ἀγωγι-μετρικῶς) στήν ὑπέρλευκη ζάχαρη, τό διάλυμα ζάχαρης, τό διάλυμα ἰμβερτοποιημένης ζάχαρης, τό σιρόπι ἰμβερτοποιημένης ζάχαρης, καθώς ἐπίσης καί ἡ μέθοδος προσδιορισμοῦ τοῦ χρωματισμοῦ τοῦ διαλύματος γιά τήν ὑπέρλευκη ζάχαρη καί τό διάλυμα ζαχάρεως καθορίζονται στό παράρτημα τῆς ὁδηγίας 73/437/ΕΟΚ· ὅτι, ἐξ ἄλλου, περιμένοντας τήν καθιέρωση ἄλλων κοινοτικῶν μεθόδων γιά τόν προσδιορισμό τῶν ἀναγόντων σακχάρων, πρέπει νά δοθεί στά Κράτη Μέλη ἡ δυνατότητα νά ἐξακολουθοῦν νά ἑπιτρέπουν τή χρησιμοποίηση τῆς μεθόδου Lane καί Εynon (μέθοδοι 7 καί 8 τοῦ παραρτήματος II σημεία III.3 καί III.4) ἀντί τῆς μεθόδου Luff-Schoorl (μέθοδος 6 τοῦ παραρτήματος II σημεῖα III.3 καί III.4)· ὅτι οἱ μέθοδοι ἀναλύσεως πού περιλαμβάνονται στήν παρούσα ὁδηγία εἶναι σύμφωνες μέ τή γνώμη τῆς μόνιμης Ἐπιτροπῆς Τροφίμων, ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΑ: Ἄρθρο 1 1. Τά Κράτη Μέλη θεσπίζουν ὄπως οί ἀναγκαῖες ἀναλύσεις γιά τόν ἔλεγχο τῶν κριτηρίων πού περιλαμβάνονται στό παράρτημα Ι πραγματοποιοῦνται σύμφωνα μέ τίς μεθόδους πού περιγράφονται στό παράρτημα II τῆς παρούσης ὁδηγίας. 2. Ὑπό τήν ἐπιφύλαξη τοῦ δευτέρου ἐδαφίου, ἡ μέθοδος Luff-Schoorl (παράρτημα II μέθοδος 6) πρέπει νά χρησιμοποιεῖται γιά τόν προσδιορισμό τῶν ἀναγόντων σακχάρων στά ἀκόλουθα σάκχαρα: - διάλυμα ζάχαρης, - διάλυμα λευκῆς ζάχαρης, - διάλυμα ἰμβερτοποιημένης ζάχαρης, - διάλυμα ἰμβερτοποιημένης λευκῆς ζάχαρης, - σιρόπιο ἰμβερτοποιημένης ζάχαρης, - σιρόπιο λευκῆς ἰμβερτοποιημένης ζάχαρης, - σιρόπιο γλυκόζης, - ἀφυδατωμένο σιρόπιο γλυκόζης, - ἔνυδρη δεξτρόζη, - ἄνυδρη δεξτρόζη. Ἐν τούτοις, τά Κράτη Μέλη μποροῦν νά ἀπαιτοῦν τήν ἐφαρμογή στό ἔδαφός τους τῆς μεθόδου Lane καί Eynon (παράρτημα II μέθοδοι 7 καί/ἤ 8 γιά τόν προσδιορισμό τῶν ἀναγόντων σ' ἕνα ἤ περισσότερα άπό τά προαναφερθέντα σάκχαρα. 3. Στήν περίπτωση πού ἕνα Κράτος Μέλος κάνει χρήση τῆς δυνατότητος πού προβλέπεται στήν παράγραφο 2 δεύτερο ἐδάφιο, πληροφορεί περί αὐτοῦ ἀμέσως τήν Ἐπιτροπή καί τά λοιπά Κράτη Μέλη. Ἄρθρο 2 Τά Κράτη Μέλη θέτουν σέ ἰσχύ τίς νομοθετικές, κανονιστικές καί διοικητικές διατάξεις πού εἶναι ἀναγκαῖες γιά νά συμμορφωθοῦν μέ τήν παρούσα ὁδηγία τό ἀργότερο δεκαοκτώ μῆνες ἀπό τήν κοινοποίηση της. Ἐνημερώνουν ἀμέσως περί αὐτοῦ τήν Ἐπιτροπή. Ἄρθρο 3 Ή παρούσα ὁδηγία ἀπευθύνεται στά Κράτη Μέλη. Ἔγινε στίς Βρυξέλλες, στίς 26 Ἰουλίου 1979.

[Source: multi_eurlex | Tokens: 3180]